《春前一日兖州道中逢喻守》
明代·周伦

驱策自南来，路转充西麓。东风吹我衣，生意随马足。

腊送柳眼青，春归草心绿。故人远相迎，延我柏台宿。

高论接泰岱，倾泻慰襟目。抚字陋浮侈，催科厌烦渎。

借恂应不久，卧恐虚辙毂。若抚平政碑，桥边重应续。

作者简介：（1463—1542）苏州府昆山人，字伯明，号贞翁。弘治十二年进士。授新安知县，擢大理寺少卿，官至南京刑部尚书。有《贞翁稿》、《西台纪闻》、《医略》等。